ROMÂNIA

JUDEŢUL BISTRIŢA-NĂSĂUD
[image: image1.png]



CONSILIUL  JUDEŢEAN

HOTĂRÂRE
privind aprobarea înaintării unei solicitări către Consiliul local Năsăud, de trecere a imobilelor-terenuri, situate în orașul Năsăud, Piața Unirii, din domeniul public al orașului Năsăud în domeniul public al județului Bistrița-Năsăud

Consiliul Judeţean Bistriţa-Năsăud, întrunit în şedinţă extraordinară în data de 15.02.2018, în prezenţa a 27 consilieri judeţeni,

Având în vedere:

- expunerea de motive nr. IX/2987/08.02.2018 a Preşedintelui Consiliului Judeţean Bistriţa-Năsăud;

- raportul comun nr. IICa/IA/2993/08.02.2018 al Direcţiei economice și al Direcției administraţie locală din cadrul Consiliului Judeţean Bistriţa-Năsăud; 

- prevederile art. 3 alin. (3), art. 9 alin. (4) din Legea nr. 213/1998 privind bunurile proprietate publică, cu modificările şi completările ulterioare;
- prevederile art. 557 alin. (2), art. 858, art. 863 lit. f), art. 876 alin. (3) din Legea nr. 287/2009 privind Codul civil, republicată, cu modificările şi completările ulterioare;
- Hotărârea Consiliului local Năsăud nr. 32/23.04.2015 privind aprobarea transmiterii în folosința gratuită Direcției Generale de Asistență Socială și Protecția Copilului Bistrița-Năsăud, a imobilului teren înscris în CF nr. 28988 Năsăud, nr. cadastral 28988, în suprafață de 1000 mp., situat în orașul Năsăud, Piața Unirii, proprietatea orașului Năsăud, în scopul construirii unei case de tip familial;
- Hotărârea Consiliului local Năsăud nr. 94/16.10.2015 privind aprobarea transmiterii în folosința gratuită Direcției Generale de Asistență Socială și Protecția Copilului Bistrița-Năsăud, a imobilului înscris în CF nr. 29228 Năsăud, nr. cadastral 29228, în suprafață de 715 mp., situat în orașul Năsăud, Piața Unirii, proprietatea orașului Năsăud-domeniul public, în scopul construirii unei case de tip familial pentru copii ocrotiți de Centrul pentru Protecția Copilului Năsăud;
- Convenția de Asociere nr.13796 din 29.09.2014 cu privire la închiderea Centrului de Plasament de Tip Familial Năsăud, încheiată între Consiliul Județean Bistrița-Năsăud, Fundația Hope anf Homes for Children România și Direcția Generală de Asistență Socială și Protecția Copilului Bistrița-Năsăud;
- adresa nr. 3009/29.01.2018 a Direcției Generale de Asistență Socială și Protecția Copilului Bistrița-Năsăud, înregistrată la Consiliul Județean Bistrița-Năsăud cu nr. II/2092/29.01.2018;
- extrasul de Carte Funciară nr.28988 Năsăud, emis de Oficiul de Cadastru şi Publicitate Imobiliară Bistriţa-Năsăud – Biroul de Cadastru şi Publicitate Imobiliară Năsăud, înregistrat la Consiliul Județean Bistrița-Năsăud sub nr.II/2518/02.02.2018;

- extrasul de Carte Funciară nr.29228 Năsăud, emis de Oficiul de Cadastru şi Publicitate Imobiliară Bistriţa-Năsăud – Biroul de Cadastru şi Publicitate Imobiliară Năsăud, înregistrat la Consiliul Județean Bistrița-Năsăud sub nr.II/2519/02.02.2018;
- raportul nr. IBa/3330 din 15.02.2018 al Comisiei de administraţie;

- raportul nr. IBa/3331 din 15.02.2018 al Comisiei economice;

- raportul nr. IBa/3333 din 15.02.2018 al Comisiei de urbanism.

În temeiul prevederilor art. 91 alin. (1) lit. c), lit. d), alin. (5), lit. a), pct. 2, art. 97 alin. (2) și alin. (3), art. 115 alin.(1) lit.c), art.119 și art.120 din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂŞTE:
Art.1. (1) Se aprobă înaintarea unei solicitări către Consiliul local Năsăud, de trecere a imobilelor-terenuri, situate în orașul Năsăud, Piața Unirii nr. 11/B și nr. 1/B, înscrise în Cartea funciară nr. 28988 Năsăud, respectiv în Cartea funciară nr. 29228 Năsăud, aflate în folosința gratuită a Direcției Generale de Asistență Socială și Protecția Copilului Bistrița-Năsăud, din domeniul public al orașului Năsăud în domeniul public al județului Bistrița-Năsăud, având datele de identificare cuprinse în Anexa care face parte integrantă din prezenta hotărâre.

(2) Imobilele ce urmează a fi trecute din domeniul public al oraşului Năsăud în domeniul public al județului Bistrița-Năsăud au destinaţia de terenuri aferente ”Casei de tip Familial nr.1 Năsăud”, respectiv a ”Casei de tip Familial nr.2 Năsăud”, unități componente din structura Direcției Generale de Asistență Socială și Protecția Copilului Bistrița-Năsăud.
Art.2. Prezenta hotărâre a fost adoptată cu un număr de ​​​​27 voturi “pentru”.
Art.3. Cu ducerea la îndeplinire a prevederilor prezentei hotărâri se încredinţează Direcţia administraţie locală și Direcţia economică din cadrul Consiliului Judeţean Bistriţa-Năsăud.
Art.4. Prezenta hotărâre se comunică prin grija Serviciului administraţie şi relaţii publice cu:

·   Direcţia administraţie locală;

·   Direcţia economică;

·   Administratorul public al județului;

·   Consiliul local al orașului Năsăud;

·   Primăria orașului Năsăud;
·   Direcția Generală de Asistență Socială și Protecția Copilului Bistrița-Năsăud;
·   Instituţia Prefectului judeţul Bistriţa-Năsăud.

VICEPREŞEDINTE,



       Contrasemnează:


   VASILE PUICA


         SECRETARUL JUDEŢULUI,
         MICA OPREA

